Vajasin sularaha ja sestap lähenesin pangaautomaadile. Kaugelt märkas mu terav silm, et üks väike rääbik poiss ukerdab aparaadi kallal.  Tundus kahtlane. Minu lähenedes astus rääbik kaks sammu kõrvale ja jäi vaatama. Pilu kuhu tavaliselt kaart lükatakse oli paksult šokolaadi täis. Ei olnud vaja rakendada erilisi detektiiviandeid, et taibata kust süüdlast otsida. Pilk poisile kinnitas mu kahtlusi - tüübi suu oli sama ollusega koos ja käes oli poolik šokolaaditahvel.